OpenLLM-France/wikimedia huggingface dataset:
# Andrés Martínez Trueba

Andrés Martínez Trueba (Montevideo, 1884 - ídem, 1959) fou un professor, químic i polític uruguaià, president constitucional entre 1951 i 1952.
Fill d'un treballador ferroviari, es va criar al barri Peñarol i va completar amb sacrifici els estudis de químic farmacèutic. Ragut a Florida, va fundar el Liceu Departamental, del qual va ser professor. Va ser proper col·laborador de Luis Batlle Berres. Va ser elegit com a Diputat el 1922 i 1925, com a Senador el 1926, exercint-se també com intendent de Montevideo, va encapçalar la fórmula del batllisme "llista 15" el 1950.
El 1933, el Cop d'Estat el va portar per cinc mesos a l'Illa de Flores. El retorn victoriós de 1942 el va portar als primers plans de la política nacional. Essent elegit president, va proposar una reforma constitucional per instal·lar el Poder Executiu col·legiat, realitzant així seu deure d'intèrpret fidel de l'ideari batllista de José Batlle y Ordóñez, el que el va distanciar del líder del seu sector.
Va abandonar la presidència per integrar el primer Consell Nacional de Govern, del sistema col·legiat, durant la resta del període constitucional.

## Enllaços externs

* Presidència de l'Uruguai Arxivat 2011-02-24 a Wayback Machine. (castellà)
# Seleuc (príncep)

Seleuc (en llatí Seleucus, en grec antic Σέλευκος) fou un príncep selèucida, segon fill d'Antíoc VII Sidetes i germà gran d'Antíoc IX de Cízic (114 aC-94 aC).
L'any 129 aC Sidetes va morir en una batalla contra els parts i el príncep Seleuc va ser fet presoner. El rei part el va rebre amistosament i el va tractar conforme al seu rang, però no el va alliberar, segons diu Eusebi de Cesarea. La seva sort final és desconeguda.

## Referències

* ↑ 1.Seleucus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 770
# Rimaia

Una rimaia és una escletxa estreta i profunda d'un circ glacial situada entre el gel d'una glacera de muntanya i la paret rocosa (o el gel estàtic) que s'hi troba a sobre. És sovint un obstacle seriós per als alpinistes.
En un circ glacial, la rimaia se situa a la part posterior paral·lela a la paret del fons del circ. En una glacera longitudinal, la rimaia es troba a la part superior final de la glacera amb un angle dret respecte del flux de la glacera. És causada pel flux cap avall de la glacera.
Les rimaies arriben fins al llit rocós de la glacera i poden tenir una fondària superior als 100 metres. En hivern, la rimaia és sovint coberta per neu de les allaus de la muntanya. Les rimaies s'obren a la fi de l'estiu a causa de la fusió de la neu.
En anglès i alemany sovint hom diferencia entre la rimaia "bergschrund" i la rimaia "randkluft", que és la crevassa present entre la glacera i la paret rocosa del circ glacial. El "randkluft" apareix per la fusió del gel deguda a la temperatura superior de la cara rocosa.
A la ruta del coll sud per assolir la cima de l'Everest, hi ha una profunda rimaia a la part inferior de la cara del Lhotse, separant-ne els camps II i III de la via.

## Referències

* ↑ «Rimaia». Diccionari de la llengua catalana de l'IEC. Institut d'Estudis Catalans. [Consulta: 26 agost 2016]
# Teatre d'Operacions del Pacífic

El Teatre d'Operacions del Pacífic (PTO) van ser les activitats militars durant la Segona Guerra Mundial a l'oceà Pacífic i els països que l'envolten, un marge geogràfic que marcava les estructures de comandament operatives i administratives de les forces americanes durant el període (les altre zones de la Guerra del Pacífic, el Teatre de la Xina Birmània Índia i el Teatre del Sud-est Asiàtic tenien les seves pròpies estructures de comandament, independents del PTO).
Des de mitjans de 1942 fins al final de la guerra el 1945, hi havia dos comandaments operatius al PTO:
* Àrees de l'Oceà Pacífic (POA; dividit en l'Àrea del Pacífic Central, l'Àrea del Pacífic Nord i l'Àrea del Pacífic Sud), comandades per l'almirall Chester Nimitz, Comandant en Cap de les Àrees de l'Oceà Pacífic
* Àrea del Pacífic Sud-oest (SWPA), comandat pel General Douglas MacArthur, Comandant en Cap de l'Àrea del Pacífic Sud-oest
A més, durant 1945, el General Carl Spaatz comandà les Forces Aèries Estratègiques dels Estats Units al Pacífic.
Donats els papers complementaris de l'Exèrcit i de la Marina estatunidencs al teatre del Pacífic, no hi havia un comandant únic (comparable a Eisenhower al Teatre d'Operacions Europeu pel PTO. Al contrari, l'estructura de l'organització era molt complexa, involucrant amb freqüència la Junta de Caps d'Estat Major, i amb els comandants de l'Exèrcit i de la Marina informant al Secretari de Guerra i al Secretari de la Marina
# KK Mega Basket

El KK Mega Basket (en serbi: Košarkaški klub Mega Basket / Кошаркашки клуб Мега Баскет) és un club de bàsquet de la ciutat de Belgrad a Sèrbia.
Es va fundar el 23 de desembre de 1998 amb el nom de KK Avala Ada començant a jugar en categories inferiors. Al final de la temporada 2004-05, el club s'ha classificat per a la competició més important del país. El desembre de 2005, el club va canviar el seu nom per KK Mega Basket. L'agost de 2009, abans del començament de la temporada 2009-10, es va fusionar amb el KK Vizura, un altre club de Belgrad, i el club va ser conegut com KK Mega Vizura.
A més de Belgrad, el club també ha jugat els seus partits com a local a Kruševac (temporada 2012-13), Smederevo (temporada 2013-14) i Sremska Mitrovica (2014-2019).

## Nom de patrocini

El club ha tingut diverses denominacions al llarg dels anys a causa del seu patrocini:
* Mega Ishrana (2005–2007)
* Mega Aqua Monta (2007–2008)
* Mega Hypo Leasing (2008–2009)
* Mega Vizura (2009–2014)
* Mega Leks (2014–2017)
* Mega Bemax (2017–2020)
* Mega Soccerbet (2020–present)

## Palmarès

* Lliga Adriàtica
** Finalistes (1): 2015-16
* Copa sèrbia
** Campions (1): 2015–16
** Finalistes (2): 2013–14, 2014–15

## Enllaços externs

* Web oficial
* Fitxa a eurobasket.com
# Andrés Mas Chao

Andrés Mas Chao (Madrid, 24 de juliol de 1936 - Madrid, 23 d'agost de 1999) fou un militar i historiador espanyol, Comandant general de Balears.
Militar de carrera i llicenciat en història per la UNED, quan va ser ascendit a coronel fou destinat al Servei Històric Militar. Després fou director de l'Acadèmia Especial Militar. En ascendir a general de Brigada va ser nomenat subdirector general de Prestació del Servei Militar. En 1991 fou nomenat subdirector general de Prestació del Servei Militar. En març de 1994 fou nomenat director de l'Escola d'Estat Major.
Ascendit a general de divisió, en febrer de 1995 fou nomenat general cap de la Divisió de Muntanya «Navarra 5» i comandant militar de Navarra. L'abril de 1997 fou nomenat Comandant general de Balears Ocupà el càrrec fins que passar a la reserva el 24 de juliol de 1998. Va morir a l'Hospital Gómez Ulla de Madrid el 12 d'agost de 1999 a causa d'un càncer.
Ha publicat articles sobre història militar espanyola a les revistes Revista Ejército, Revista de Historia Militar i Memorial de Infantería, i és autor d'alguns capítols de l'obra col·lectiva de l'Estat Major de l'Exèrcit Los reinos hispánicos ante la Edad Moderna (Madrid, 1992, ISBN 88-86806-30-2). També fou membre de la Comissió d'Història Militar elegit per l'Exèrcit de Terra d'Espanya, i ha participat en els congressos internacionals d'història militar celebrats a Quebec i Viena.

## Obres

* La evolución orgánica de la Infantería en el reinado de Alfonso XII A: Revista de historia militar, ISSN 0482-5748, Nº 61, 1986, págs. 51-90
* La guerra olvidada de Filipinas, 1896-1898 Madrid : San Martín, 1998. ISBN 84-7140-302-1
* La formación de la conciencia africanista en el ejército español (1909-1926) Madrid [(c/ Arqueros, 15) : A. Mas, 1988. ISBN 84-404-3620-3

## Referències

* ↑ Orden de 18 de diciembre de 1991 por la que se dispone el nombramiento del General de Brigada del Cuerpo General de las Armas (Infantería) del Ejército de Tierra don Andrés Mas Chao como Subdirector general de Prestación del Servicio Militar de la Dirección General del Servicio Militar.
* ↑ CORRECCION de errores de la Orden 430/38172/1994. de 2 de marzo, por la que se dispone el nombramiento del General de Brigada del Cuerpo General de las Armas (Infantería) del Ejército de Tierra don Andrés Mas Chao, como General Jefe de la Escuela de Estado Mayor
* ↑ ORDEN 430/38208/1995, de 15 de febrero, por la que se dispone el nombramiento del General de División del Cuerpo General de las Armas del Ejército de Tierra, don Andrés Mas Chao, como Jefe de la División de Montaña «Navarra» numero 5 y Comandante Militar de Navarra.
* ↑ Real Decreto 582/1997, de 18 de abril, por el que se nombra General Jefe de la Zona Militar de Baleares al General de División del Cuerpo General de las Armas del Ejército de Tierra don Andrés Más Chao.
* ↑ Necrològica a ABCm 23 de setembre de 1999
* ↑ Fallece Andrés Mas Chao, ex general jefe de la Zona de Balears, Última Hora, 17 d'agost de 1999

## Enllaços externs

* «Obra de Andrés Mas Chao» a Dialnet.
# Domicià d'Huy

Domicià d'Huy (nascut a Gàl·lia el ? - mort a Huy (Regne Franc, actualment Bèlgica) el 7 de maig de 560) és un sacerdot i bisbe catòlic. És el primer bisbe del bisbat de Tongeren del qual queden uns esments escrits.
Va ser actiu com a missioner a la vall del Mosa. El 549 va participar en el sínode d'Orleans, després del qual va activar-se feroçment contra les persones que adherien a creences que l'església catòlica considerava com heretgia i contra els pagans.
Va construir esglésies i hospitals i actuar per a formar erudits capaços d'escriure. Els catòlics el consideren com a sant i celebren el seu dies natalis el 7 de maig. La llegenda hagiogràfica conta que prop d'Huy hauria occit un drac que enverinava una font i que va crear miraculosament una nova font neta al costat. Relíquies seves es troben al l'església de Servaci de Maastricht i a la col·legiata d'Huy.

## Referències

* ↑ 7 mei: H. Domitianus van Hoei Heiligenkalender, Rooms-katholieke Gids, consultat l'1 de març de 2015
* ↑ Mohamed El-Fers, Encyclopedie van Hollandse heiligen, bedevaartsplaatsen en genadeoorden., Amsterdam, Mokum TV, 2009, pàgina 124, ISBN 978-1-4092-9626-3 (en català: Enciclopèdia els sants, llocs de pelegrinatge i de gràcia d'Holanda)
# Shade: Joc d'assassins

Shade: Joc d'assassins (títol original: Shade) és una pel·lícula estatunidenca escrita i dirigida per Damian Nieman l'any 2003. Posa en escena un grup de tres estafadors de Los Angeles disposats a tot per fer fortuna jugant al pòquer. Ha estat doblada al català.

## Argument

A l'univers dels clubs de pòquer de Los Angeles, el joc desencadena passions.
Vernon és un dels millors a la partida. Solitari, rei del trucatge de cartes, sap que el fet de guanyar no depèn tant de la casualitat que es diu.
Miller i la superba Tiffany no són debutants, no... Aquests tres jugadors van a associar-se per plomar el mestre, The Dean. Ningú no ho ha aconseguit sobre una catifa verda.

## Repartiment

* Sylvester Stallone: Dean "The Dean" Stevens
* Thandie Newton: Tiffany
* Gabriel Byrne: Charles Miller
* Stuart Townsend: Vernon
* Melanie Griffith: Eve
* Roger Guenveur Smith: Marlo
* Jamie Foxx: Larry Jennings
* Bo Hopkins: Scarne
* Patrick Bauchau: Malini
* Hal Holbrook: Professor
* Mark Boone Junyr: Leipzig

## Crítica

* "Fallida en tots nivells que puguin concebre's, des dels seus diàlegs tòpics i pedestres, al seu torturant i estàtic ritme"

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Shade: Joc d'assassins». [Consulta: 28 octubre 2018].
* ↑ «Shade» (en anglès). [Consulta: 28 octubre 2018].
* ↑ Rodriguez, Rene «Shade». Miami Herald.
# Resolució 1523 del Consell de Seguretat de les Nacions Unides

La Resolució 1523 del Consell de Seguretat de les Nacions Unides, adoptada per unanimitat el 30 de gener de 2004 després de reafirmar totes les resolucions anteriors del Sàhara Occidental, en particular la Resolució 1495 (2004) el consell va ampliar el mandat de la Missió de Nacions Unides pel Referèndum al Sàhara Occidental (MINURSO) per dos mesos fins al 30 d'abril de 2004.
La decisió d'ampliar el mandat de la MINURSO va ser presa després d'una petició de James Baker III per a nous debats amb Marroc sobre el Pla Baker, relacionat amb l'autodeterminació del territori; El Front Polisario va acceptar el pla el 6 de juliol de 2003. Es va demanar al secretari general Kofi Annan que informés sobre la situació al final del mandat de la MINURSO.

## Vegeu també

* Zona Lliure
* Estatut polític del Sàhara Occidental
* República Àrab Sahrauí Democràtica
* Mur marroquí
* Llista de resolucions del Consell de Seguretat de les Nacions Unides 1501 a la 1600 (2004 – 2005)

## Referències

* ↑ «Security Council extends Western Sahara mission until 30 April». United Nations, 30-01-2004.
* ↑ United Nations. Yearbook of the United Nations 2004. United Nations Publications, 2006, p. 275. ISBN 978-92-1-100966-8.

## Enllaços externs

* PDF Text de la Resolució a UN.org
# Psychoda hemicorcula

Psychoda hemicorcula és una espècie d'insecte dípter pertanyent a la família dels psicòdids.

## Descripció

* Les antenes presenten 16 segments.

## Distribució geogràfica

Es troba a la Micronèsia: la República de Palau.

## Referències

* ↑ uBio (anglès)
* 1 2 Quate, L.W., 1959. Diptera: Psychodidae. Insects of Micronesia. 12:435-484.
* 1 2 Catalogue of Life (anglès)
* ↑ uBio (anglès)
* ↑ Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* ↑ Global Species Arxivat 2016-03-03 a Wayback Machine. (anglès)
# Anticitera

Anticitera (en grec Αντικύθηρα, Andikíthira) és una illa grega a la prefectura o nomós de l'Àtica, situada al sud del Peloponès i de Citera, i al nord-oest de Creta, amb una extensió de 20 km². S'ha fet especialment famosa per la troballa el 1900 de l'anomenat mecanisme d'Anticitera, el més antic sistema mecànic de computació conegut, datat aproximadament al 87 aC.
Antikythera també pot referir-se a l'estret d'Antikythera, a través del qual l'aigua mediterrània entra al mar de Creta.

## Geografia

La seva superfície terrestre és de 20,43 quilòmetres quadrats i es troba a 38 quilòmetres al sud-est de Kythira. És la part més allunyada de la regió àtica des del seu cor a l'àrea metropolitana d'Atenes. Té forma de pastís, de 10,5 km ENN a SSE per 3,4 km ENE a WSW. Destaca per la ubicació de la descoberta del mecanisme Antikythera i per la històrica ruïna d'Antikythera.
El seu principal assentament i port és Potamós (pop. 34 habitants al cens de 2011). Els únics altres assentaments són Galanianá (pop. 15) i Charchalianá (pop. 19). El transbordador F / B Ionis de la companyia nàutica Ablemon visita periòdicament a Antikythera en el seu recorregut entre Pireu (Atenes) i Kissamos-Kastelli a Creta.

## Fauna

Anticitera és un lloc molt important per a les aus migratòries durant els seus moviments estacionals, a causa de la seva posició geogràfica i de certes característiques (una illa longitudinal, amb direcció nord-sud i un impacte humà molt baix). A més, l'illa acull la colònia reproductora més gran del falcó d'Eleonora (Falco eleonorae) del món. La importància d'Antikythera per a l'estudi de la migració d'aus va portar a la creació de l'Observatori d'Onitològics de l'Observatori Antikythera (A.B.O). L'illa també compta amb una gran població de cabres salvatges

## Referències

* ↑ Peter Saundry, C. Michael Hogan & Steve Baum. 2011. Sea of Crete. Encyclopedia of Earth. Eds.M.Pidwirny & C.J.Cleveland. National Council for Science and Environment. Washington DC.
* 1 2 «Population & housing census 2001 (incl. area and average elevation)» (en grec). National Statistical Service of Greece. Arxivat de l'original el 21 setembre 2015.
* ↑ The Importance of Antikythira
* ↑ Dimalexis, A; Xirouchakis, S; Portolou, D; Latsoudis, P; Karris, G; Georgiakakis, P; Fric, J; Barboutis, C; Bourdakis, S «Breeding distribution and population status of the Eleonora's falcon (Falco eleonorae) in Greece». Journal of Ornithology, 149, 2008, pàg. 23–30. DOI: 10.1007/s10336-007-0207-4.
* ↑ «Archived copy». Arxivat de l'original el 7 d'octubre 2015. [Consulta: 7 març 2017].

## Vegeu també

* Efeb d'Anticitera
# Document oficiós

Un document oficiós (en anglès, non-paper i en francès, aide-mémoire) és un document emès sovint per un òrgan diplomàtic i al qual no se'l vol dotar del més mínim caràcter oficial —per tal d'evitar que pugui comprometre formalment l'ens emissor. És especialment comú en ambaixades, ministeris d'Afers Exteriors i organismes d'abast internacional com ara la Comissió Europea o l'Organització de les Nacions Unides.
Els documents oficiosos se solen remarcar pel fet de no tenir capçalera o bé per estar encapçalants amb les paraules «non paper». També acostumen a explicitar que no són pas posicions oficials i que estan adreçats exclusivament a les institucions o persones que n'han de ser receptores. És comú que indiquin temes de debat polític a tractar, més enllà de propostes concretes. En l'àmbit mediambiental, són molt comuns d'ençà la signatura del Protocol de Kyoto i han estat molt criticats des de l'inici del segle xxi com a eina de no-progrés, en tant que són emprats com a documents finals de manera inconclusa i no són arxivats amb prou transparència pública.

## Referències

* 1 2 Depledge, 2013, p. 164.
* ↑ «Non Paper» (PDF). Comissió Europea, 15-01-2018 [Consulta: 24 desembre 2019].
* ↑ Connor, Richard. «Britain sends Brexit ideas in 'non-papers' to Brussels | DW | 19.09.2019» (en anglès). DW, 19-09-2019. [Consulta: 24 desembre 2019].

## Bibliografia

* Depledge, Joanna. The Organization of Global Negotiations: Constructing the Climate Change Regime (en anglès). Earthscan, 2013. ISBN 9781849773171.
# Shade

Shade és una cançó del grup australià Silverchair que es va llançar com a quart senzill del seu àlbum de debut, Frogstomp. És l'únic senzill de l'àlbum que no es va incloure en la compilació The Best of Volume 1.

## Llista de cançons

CD Senzill AUS (MATTCD014)
* "Shade"
* "Madman (vocal mix)"
* "Israel's Son (live)"

## Enllaços externs

* Shade a YouTube
# Resolució 1527 del Consell de Seguretat de les Nacions Unides

La Resolució 1527 del Consell de Seguretat de les Nacions Unides fou adoptada per unanimitat el 4 de febrer de 2004. Després de reafirmar la Resolució 1479 (2003) sobre la situació a Costa d'Ivori i les resolucions 1464 (2003), 1498 (2003), i 1514 (2003), el Consell va ampliar el mandat de la Missió de les Nacions Unides a Costa d'Ivori (MINUCI) fins al 27 de febrer de 2004.
El Consell de Seguretat va reafirmar l'acord de Linas-Marcoussis i la seva implementació completa. Va encomiar a la Comunitat Econòmica dels Estats de l'Àfrica Occidental (ECOWAS) i les forces franceses pels seus esforços per promoure un acord pacífic a Costa d'Ivori, però va assenyalar els reptes existents a l'estabilitat del país.
En virtut del Capítol VII de la Carta de les Nacions Unides, es va ampliar el mandat del MINUCI, juntament amb l'autorització de l'ECOWAS i les forces franceses que operen al país. Mentrestant, es va demanar al secretari general Kofi Annan que preparés pel desplegament d'una missió de manteniment de la pau a Costa d'Ivori cinc setmanes després de la decisió del Consell.

## Referències

* ↑ «Security Council extends UN Mission in Côte d'Ivoire mission until 27 February». United Nations, 04-02-2004.
* ↑ Blokker, Niels; Schrijver, Nico. The Security Council and the use of force: theory and reality—a need for change?. Martinus Nijhoff Publishers, 2005, p. 22. ISBN 978-90-04-14642-6.
* ↑ «Security Council extends UN mission in Côte d'Ivoire and considers its expansion». United Nations News Centre, 04-02-2004.

## Vegeu també

* Llista de resolucions del Consell de Seguretat de les Nacions Unides 1501 a la 1600 (2003 - 2005)
* Primera Guerra Civil de Costa d'Ivori

## Enllaços externs

* PDF Text de la Resolució a UN.org
# Narros del Puerto

Narros del Puerto és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 58 | 41 | 50 | 44 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Succinilcolina

La succinilcolina o clorur de suxametoni és una substància química usada en anestesiologia com a relaxant muscular. Se la coneix col·loquialment com «sux» en els entorns hospitalaris.
És un blocador neuromuscular despolarizant de la placa neuromuscular, i consta de dues molècules d'acetilcolina unides pels seus radicals quaternaris: succinildicolina. És fortament soluble en aigua, i es degrada amb l'escalfor, la llum i el pH alcalí, per aquest motiu ha de conservar-se entre 4 i 10 °C. Els seus dos grups d'amoni quaternari, responsables del seu alt grau d'ionització a pH fisiològic, es troben a una distància de 14 Å.

## Ús medical

La succinilcolina és emprada en cirurgia i procediments on sigui necessària relaxació muscular, com ara la intubació o per tal de mantenir la debilitació muscular en intervencions quirúrgiques abdominals o bé que durin més de dues hores.
De vegades s'usa en combinació amb medicaments per al dolor i sedants en la eutanàsia així en medicina veterinària per a la immobilització dels cavalls.
És de curta durada, té un ràpid inici d'acció i un baix cost, però no serveix pel manteniment de la relaxació. A causa dels nous relaxants i reversors, està cada cop en més desús.

## Referències

* 1 2 Lee, C; Katz R. «Clinical implications of new neuromuscular concepts and agents: So long, neostigmine! So long, sux!». J Crit Care, 24, 1, 2009, pàg. 43–9. DOI: 10.1016/j.jcrc.2008.08.009. PMID: 19272538.
* ↑ «Succinilcolina». Gran Enciclopèdia Catalana. Barcelona: Grup Enciclopèdia Catalana.
* ↑ «WHO Model List of EssentialMedicines». World Health Organization, 01-10-2013. [Consulta: 22 abril 2014].
* 1 2 Ciurana Ayora, Patrícia. «Relaxants musculars». Hospital Universitari Vall d'Hebron Barcelona,, 01-11-2012.
* ↑ «anestèsia intravenosa». A: Diccionari enciclopèdic de medicina (DEMCAT). Versió de treball. TERMCAT [Consulta: 15 agost 2020].

## Bibliografia

* Onrubia Fuertes, Xavier. Estudi electrofisiològic experimental in vivo de l'efecte del a temperatura sobre l'acció del mivacuri i la succinilcolina administrats via endovenosa amb bolus únic (Tesi). Universitat de València, 2007.
# Kamel Mosaoud

Kamel Mosaoud (Egipte, 2 d'agost de 1914 - valor desconegut, valor desconegut) fou un futbolista egipci de la dècada de 1930.
Fou internacional amb la selecció d'Egipte amb la qual participà en la Copa del Món de futbol de 1934. He also played for the Egyptian team Al Ahly.
Pel que fa a clubs, destacà a Al Ahly.

## Referències

* ↑ Copa do Mundo da FIFA Itália 1934 Arxivat 2011-08-11 a Wayback Machine.
* 1 2 «قصة التصفيات مع فلسطين التي أهلت المنتخب إلى كأس العالم 1934». , 08-10-2017.
* ↑ Perfil a losmundialesdefutbol.com
# Psychoda inaequalis

Psychoda inaequalis és una espècie d'insecte dípter pertanyent a la família dels psicòdids que es troba a Nova Zelanda.

## Referències

* ↑ uBio (anglès)
* 1 2 Satchell, G. H., 1950. The New Zealand Psychodidae: A Study Based Upon the Collection and Manuscript Notes of the Late Dr. A. L. Tonnoir. Transactions of the Royal Entomological Society of London, 101: 147–178.
* 1 2 Catalogue of Life (anglès)
* ↑ uBio (anglès)
* ↑ Satchell, G. H., 1954. Keys to the Described Species of New Zealand Psychodidae with Descriptions of Eight New Species. Transactions of the Royal Entomological Society of London, 105: 475–491.
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)